Veiviser for datakilde, skjerm 1

I den første skjermen i veiviseren kan du angi navnet på og beskrivelsen av datakilden og navnet på serveren som kjører Microsoft® SQL Server™, og som datakilden kobles til.

Navn, boks

Datakildenavnet som brukes av et ODBC-program når det anmoder om en tilkobling til datakilden. Navnet kan for eksempel være “Personal.” Datakildenavnet vises i dialogboksen ODBC Datakildeadministrator.

Beskrivelse, boks

En valgfri beskrivelse av datakilden, for eksempel “Ansettelsesdato, lønnshistorie og gjeldende oversikt over alle ansatte.”

Server, boks

Navnet på en SQL Server i nettverket. Hvis du velger et servernavn fra listen, trenger du ingen ytterligere konfigurasjon. Hvis du skriver inn navnet på en server som ikke finnes som en oppføring i SQL-klientkonfigurasjonsprogrammet, kan du opprette et serveralias for det nye navnet på neste skjerm i veiviseren.

Du kan skrive inn "(local)" i Server-boksen når du bruker samme datamaskin som SQL Server. Brukeren kan deretter koble seg til den lokale kopien av SQL Server, også når han eller hun kjører en ikke-nettverksversjon av SQL Server.

Hvis du vil ha mer informasjon om servernavn for forskjellige nettverkstyper, se dokumentasjonen for installasjon av SQL Server i de elektroniske håndbøkene for SQL Server.

Hvis informasjonen på denne skjermen er alt som trengs for å koble til SQL Server, kan du velge Fullfør. Standardverdier brukes for alle attributter som er angitt i de andre skjermene i veiviseren.


Veiviser for datakilde, skjerm 2

I den andre skjermen i veiviseren kan du angi godkjenningsmetode og installere avanserte klientoppføringer for Microsoft® SQL Server™, og påloggingen og passordet som ODBC-driveren for SQL Serveren skal bruke til å koble til SQL Server mens datakilden konfigureres.

Windows NT-godkjenning basert på påloggins-ID til nettverket, alternativknapp

Angir at ODBC-driveren for SQL Server anmoder om en sikker (eller klarert) tilkobling til en SQL Server som kjøres på Microsoft Windows NT®. Når dette alternativet er valgt, bruker SQL Server integrert påloggingssikkerhet til å opprette tilkoblinger ved hjelp av denne datakilden, uansett hvilken sikkerhetsmodus som gjelder på serveren. Alle påloggings-ID eller passord som oppgis, blir ignorert. Systemansvarlig for SQL Server må ha knyttet brukerens nettverks-ID i Microsoft Windows® til en påloggings-ID for SQL Server.

Egen godkjenning basert på påloggings-ID og passord, alternativknapp

Angir at ODBC-driveren for SQL Server ikke skal anmode om en sikker (eller klarert) tilkobling til SQL Server. Når dette alternativet er valgt, bruker SQL Server standard påloggingssikkerhet til å opprette tilkboblinger med denne datakilden. Du må angi en påloggings-ID og et passord for SQL Server ved alle tilkoblingsanmodninger.

Klientkonfigurasjon, knapp

Åpner dialogboksen for å legge til ny konfigurasjon av nettverksbibliotek på klientkonfigurasjonen av SQL Server.

Hvis du har angitt et nytt navn i boksen Server i den første skjermen i veiviseren, må du kanskje bruke denne dialogboksen til å legge inn en konfigurasjon av et serveralias der navnet stemmer overens med det navnet du angav i Server-boksen i den første skjermen i ODBC-veiviseren. Aliasnavnet må være det samme som navnet du angav i Server-boksen. For Microsoft SQL Server trenger du ikke vanligvis konfigurere et serveralias. I de fleste tilfeller kan ODBC-driveren for SQL Server koble til ved hjelp av standard nettverksbibliotek og nettverksnavnet som ble oppgitt i Server-boksen i den første skjermen i veiviseren.

Velg Klientkonfigurasjon hvis du vil at tilkoblingen skal bruke et annet nettverksbibliotek enn klientens standard nettverksbibliotek. Velg også Klientkonfigurasjon hvis den faktiske nettverksadressen til serveren må angis for å få til en vellykket tilkobling. Når du for eksempel bruker TCP/IP-nettverksbiblioteket, må du kanskje angi port og port- og socketadresse på serveren, eller hvis en SQL-server lytter på en datakanal med alternativt navn, må du angi navnet på datakanalen i den avanserte oppføringen.

Hvis du vil ha mer informasjon om hvordan du konfigurerer klienter, se de elektroniske håndbøkene for SQL-server.

Koble til SQL Server for å hente standardinnstillinger for flere konfigurasjonsalternativer, avmerkingsboks

Når det er merket av for dette, henter SQL Server standardinnstillinger for alternativene i de neste skjermene i veiviseren. Driveren for SQL Server kobler til SQL Server som er angitt i Server-boksen i den første skjermen.

Når merket er fjernet, bruker driveren standardinnstillinger som utgangsinnstillinger for alternativene i de neste skjermene i veiviseren.

Påloggings-ID, boks

Angir hvilken påloggings-ID som driveren for SQL Server skal bruke for tilkobling til SQL Server hvis det er merket av for Egen godkjenning basert på påloggings-ID og passord. Dette gjelder bare for tilkoblingen som foretas for å bestemme standardinnstillingene for serveren, og gjelder ikke for senere tilkoblinger som foretas ved hjelp av datakilden etter at den er opprettet.

Passord, boks

Angir hvilket passord som driveren for SQL Server skal bruke ved tilkobling til SQL Server hvis Egen godkjenning basert på påloggings-ID og passord er valgt. Dette gjelder bare for tilkoblingen som foretas for å bestemme standardinnstillingene for serveren, og gjelder ikke for senere tilkoblinger som foretas ved hjelp av den nye datakilden.

Både Påloggings-ID- og Passord-boksen blir deaktivert hvis Windows NT-godkjenning basert på påloggins-ID til nettverket er valgt, eller hvis det ikke er merket av for Koble til SQL Server for å hente standardinnstillinger for flere konfigurasjonsalternativer.


Veiviser for datakilde, skjerm 3

I den tredje skjermen i veiviseren kan du angi standarddatabase, hvordan driveren skal bruke lagrede prosedyrer til å støtte SQLPrepare, flere ANSI-alternativer som skal brukes av driveren, og om det skal brukes en sekundærserver.

Endre standarddatabase til, boks

Angir navnet på standarddatabasen for alle tilkoblinger som foretas ved hjelp av denne datakilden. Når det ikke er merket av i denne boksen, bruker tilkoblingene standarddatabasen som er definert for påloggings-IDen på serveren. Når det er merket av for dette, overstyrer databasen som er angitt i boksen, den standarddatabasen som er definert for påloggings-IDen. Hvis boksen Tilknytt databasefilnavn inneholder navnet på en hovedfil, tilknyttes databasen beskrevet av hovedfilen ved med databasenavnet som er angitt i boksen Endre standarddatabase til.

Det er mer effektivt å bruke standarddatabasen for påloggings-ID enn å angi en standarddatabase i ODBC-datakilden.

Tilknytt databasefilnavn

Angir navnet på hovedfilen for en tilknyttbar database. Denne databasen tilknyttes og brukes som standarddatabase for datakilden. Angi fullstendig bane og filnavn for hovedfilen. Databasenavnet som er angitt i boksen Endre standarddatabase til, brukes som navn på den tilknyttede databasen.

Lag midlertidige lagrede prosedyrer for klargjorte SQL-setninger og fjern slike midlertidige prosedyrer, avmerkingsboks

Når det ikke er merket av i denne boksen, lager ikke Microsoft® SQL Server™-driveren lagrede prosedyrer for å støtte ODBC-funksjonen SQLPrepare. Når det er merket av i boksen, lager SQL Server midlertidige lagrede prosedyrer for å støtte ODBC-funksjonen SQLPrepare. Denne avmerkingsboksen og de alternativene som hører til, er bare relevante når du kobler til eldre versjoner av SQL Server.

Bare ved frakobling, alternativknapp

Angir at midlertidige lagrede prosedyrer som er laget for SQLPrepare, skal fjernes når ODBC-funksjonen SQLDisconnect kalles. Dette lar driveren bruke lagrede prosedyrer om igjen hvis den samme SQL-setningen blir klargjort flere ganger, og reduserer arbeidsbyrden i forbindelse med å fjerne de lagrede prosedyrene mens programmet kjøres. Hvis du velger dette alternativet for et program som kjøres i lang tid uten å koble fra, eller for et program som sender svært mange SQLPrepare-kall, kan det føre til en opphoping av midlertidige lagrede prosedyrer.

Ved frakobling, og eventuelt underveis mens du er tilkoblet, alternativknapp

Angir at midlertidige lagrede prosedyrer som er laget for SQLPrepare, fjernes når SQLDisconnect kalles, når SQLFreeHandle kalles for setningsreferansen, når SQLPrepare eller SQLExecDirect kalles for å behandle en ny SQL-setning på den samme setningsreferansen, eller når en katalogfunksjon kalles. En viss mengde administrasjon oppstår fordi midlertidige lagrede prosedyrer fjernes mens programmet kjøres, men dette hindrer en opphoping av midlertidige lagrede prosedyrer for programmer som kjøres i lang tid.

Bruk ANSI-identifikatorer i anførselstegn, avmerkingsboks

Angir at QUOTED_IDENTIFIERS skal aktiveres når ODBC-driveren for SQL Server kobler til. Når det er merket av i denne boksen, gjennomfører SQL Server ANSI-regler med hensyn til anførselstegn. Doble anførselstegn kan bare brukes for identifikatorer, som kolonne- og tabellnavn. Tegnstrenger må settes i enkle anførselstegn:

SELECT "au_id"

FROM "authors"

WHERE "au_lname" = 'O''Brien'

Når det ikke er merket av i denne boksen, vil programmer som bruker identifikatorer i anførselstegn, for eksempel Microsoft Query-programmet som leveres med Microsoft Excel, støte på feil når de genererer SQL-setninger med identifikatorer i anførselstegn.

Bruk ANSI-standard for null, utfylling og advarsler, avmerkingsboks

Angir at alternativene ANSI_NULLS, ANSI_WARNINGS og ANSI_PADDINGS skal aktiveres når driveren for SQL Server kobler til.

Når ANSI_NULLS er aktivert, gjennomfører serveren ANSI-regler ved sammenligning av kolonner med hensyn til NULL. ANSI-syntaksen “IS NULL” eller “IS NOT NULL” må brukes for alle NULL-sammenligninger. Transact-SQL-syntaksen “= NULL” støttes ikke.

Når ANSI_WARNINGS er aktivert, sender SQL Server advarselsmeldinger om tilstander som bryter ANSI-reglene, men som ikke bryter reglene for Transact-SQL. Eksempler på slike feil er avkutting av data ved utføring av en INSERT- eller UPDATE-setning, eller at det påtreffes en nullverdi ved utføring av en mengdefunksjon.

Når ANSI_PADDING er aktivert, blir etterfølgende mellomrom i varchar-verdier og etterfølgende nuller i varbinary-verdier ikke automatisk skåret bort.

Bruk sekundær SQL-server hvis primær SQL-server ikke er tilgjengelig, avmerkingsboks

Angir at en sekundær server blir definert for SQL Server som er angitt i datakilden. driveren for SQL Server samler inn informasjon for den sekundære serveren når den kobler til den angitte primære serveren. Hvis programmet mister tilkoblingen til den primære SQL Server, renser den opp den gjeldende transaksjonen og forsøker å koble til den primære SQL Server på nytt. Hvis driveren finner ut at den primære serveren ikke er tilgjengelig, kobler den automatisk til den sekundære serveren. Dette alternativet blir deaktivert hvis serveren ikke støtter bruk av en sekundær server.


Veiviser for datakilde, skjerm 4

I den fjerde skjermen i veiviseren kan du angi hvilket språk som skal brukes for meldinger i Microsoft® SQL Server™, oversettelse av tegnsett og om driveren for SQL Server skal bruke regionale innstillinger. Du kan også bestemme logging av langvarige spørringer og innstillinger for driverstatistikk.

Endre språk for systemmeldinger fra SQL Server til, boks

Hver SQL Server kan ha flere sett med systemmeldinger, med hvert sett på et forskjellig språk (engelsk, spansk, fransk og så videre). Hvis en datakilde er definert mot en server som har flere sett med systemmeldinger, kan du angi hvilket språk du vil bruke for systemmeldingene. Velg språket fra listen. Dette alternativet er ikke tilgjengelig hvis bare ett språk er installert på SQL Server.

Utfør oversetting av tegndata, avmerkingsboks

Når det er merket av i denne boksen, konverterer ODBC-driveren for SQL Server ANSI-strenger som sendes mellom klientdatamaskinen og SQL Server ved hjelp av Unicode. ODBC-driveren for SQL Server konverterer av og til mellom tegntabellen på SQL Server og Unicode på klientdatamaskinen. Dette krever at tegntabellen som brukes av SQL Server er en av de tilgjengelige tegntabellene på klientdatamaskinen.

Når det ikke er merket av i denne boksen, gjøres det ingen oversettelse av utvidede tegn i ANSI-tegnstrenger når de sendes mellom klientdatamaskinen og serveren. Hvis klientdatamaskinen bruker en ANSI-tegntabell (ACP) som er forskjellig fra tegntabellen på SQL Server, kan tegn i ANSI-tegnstrenger bli feiltolket. Hvis klientdatamaskinen bruker samme tegntabell for sin ACP som SQL Server bruker, tolkes de utvidede tegnene riktig.

Bruk regionale innstillinger som utdataformat for valuta, tall, datoer og klokkeslett, avmerkingsboks

Angir at driveren skal bruke de regionale innstillingene på klientdatamaskinen til å formatere valuta, tall, datoer og klokkeslett i utdatategnstrenger. Driveren bruker standard regionale innstillinger for påloggingskontoen i Microsoft Windows® 95 eller Microsoft Windows NT® til brukeren som kobler på gjennom datakilden. Merk av for dette alternativet for programmer som bare viser data, ikke for programmer som behandler data.

Lagre spørringer som tar lang tid, i loggfilen, boks

Angir at driveren skal logge alle spørringer som tar lenger tid enn verdien Ktiterium for lang tid. Spørringer som tar lang tid, logges til den angitte filen. Hvis du vil angi en loggfil, skriver du enten fullstendig bane og filnavn i boksen, eller klikker Bla gjennom for å velge en loggfil ved å navigere gjennom eksisterende filkataloger.

Kriterium for lang tid (millisekunder), boks

Angir en terskelverdi i millisekunder for logging av spørringer som tar lang tid. Alle spørringer som tar lenger tid å utføre enn dette antallet millisekunder, logges.

Logg ODBC-driverstatistikk i loggfilen, boks

Angir at statistikk skal logges. Statistikk logges i den angitte filen. Hvis du vil angi en loggfil, skriver du enten fullstendig bane og filnavn i boksen, eller klikker Bla gjennom for å velge en loggfil ved å navigere gjennom eksisterende filkataloger.

Statistikkloggen er en tabulatordelt fil som kan analyseres i Microsoft Excel eller et annet program som støtter tabulatordelte filer.


Pålogging til SQL Server, dialogboks

ODBC driveren for Microsoft® SQL Server™ viser dialogboksen Pålogging til SQL Server når du kaller en ODBC-tilkobling uten å angi nok informasjon til at driveren kan koble til en SQL Server.

Når dialogboksen Pålogging til SQL Server vises første gang, inneholder den bare:

Server, boks, eller navnet på datakilden.

Bruk klarert tilkobling, avmerkingsboks.

Påloggings-ID, boks.

Passord, boks.

OK, Avbryt og Alternativer, knapper.

Hvis du klikker Alternativer, utvides dialogboksen slik at den også inneholder gruppen Alternativer:

Database, boks

Språk, boks

Programnavn, boks

Arbeidsstasjons-ID, boks

Server, boks

Navnet på en SQL Server i nettverket. Hvis du velger et servernavn fra listen, trengs ingen ytterligere konfigurasjon. Hvis du skriver inn et servernavn, må det være en avansert oppføring i SQL-klientkonfigurasjonsprogrammet eller nettverksnavnet på en server som kjører SQL Server. Denne boksen erstattes med datakildenavnet (DSN) hvis du har angitt en DSN for tilkoblingen.

Du kan skrive inn "(local)" i Server-boksen når du bruker samme datamaskin som SQL Server. Brukeren kan deretter koble seg til den lokale kopien av SQL Server, også når han eller hun kjører en ikke-nettverksversjon av SQL Server.

Hvis du vil ha mer informasjon om servernavn for forskjellige nettverkstyper, se dokumentasjonen for installasjon av SQL Server i de elektroniske håndbøkene for SQL Server.

Bruk klarert tilkobling, avmerkingsboks

Når det er merket av for dette alternativet, angir det at ODBC-driveren for SQL Server anmoder om en sikker (eller klarert) tilkobling til en SQL Server som kjører på Microsoft Windows NT®. SQL Server bruker da integrert påloggingssikkerhet integrert påloggingssikkerhet til å opprette tilkoblinger ved hjelp av denne datakilden, uansett hvilken sikkerhetsmodus som gjelder på serveren. Alle påloggings-ID eller passord som oppgis, blir ignorert. Systemansvarlig for SQL Server må ha knyttet brukerens nettverks-ID i Windows til en påloggings-ID for SQL Server.

Når det ikke er merket av for dette alternativet, bruker SQL Server standard påloggingssikkerhet til å opprette tilkoblinger ved hjelp av denne datakilden. Du må angi påloggings-ID og passord for alle tilkoblingsanmodninger.

Påloggings-ID, boks

Angir påloggings-ID på SQL Server som skal brukes for tilkoblingen hvis det ikke er merket av for Bruk klarert tilkobling. Hvis det er merket av for Bruk klarert tilkobling, er boksen Påloggings-ID deaktivert.

Passord, boks

Angir passordet som skal brukes sammen med påloggings-ID for tilkoblingen på SQL Server, hvis det ikke er merket av for Bruk klarert tilkobling. Hvis det er merket av for Bruk klarert tilkobling, er boksen Passord deaktivert.

Database, boks

Angir standarddatabasen som skal brukes ved tilkoblingen. Dette overstyrer standarddatabasen angitt for pålogging på serveren. Hvis ingen database er angitt, bruker tilkoblingen standarddatabasen angitt for pålogging på serveren.

Språk, boks

Angir hvilket nasjonalspråk som skal brukes for systemmeldinger på SQL Server. SQL Server må ha språket installert. Dette overstyrer standardspråket som er angitt for pålogging på serveren. Hvis språk ikke er angitt, bruker tilkoblingen standardspråket som er angitt for pålogging på serveren.

Programnavn, boks

Angir valgfritt hvilket programnavn som skal lagres i kolonnen program_name i raden for denne tilkoblingen i master.dbo.sysprocesses.

Arbeidsstasjons-ID, boks

Angir valgfritt hvilken arbeidsstasjons-ID som skal lagres i kolonnen hostname i raden for denne tilkoblingen i master.dbo.sysprocesses.